DZXQ

Ang DZXQ (1350 AM), sumasahimpapawid bilang Radyo La Verdad 1350, ay isang himpilan ng radyo na pagmamay-aari ng Information Broadcast Unlimited at pinamamahalaan ng Breakthrough and Milestones Productions International. Ang estudyo nito ay matatagpuan sa La Verdad Christian College (LVCC), Caloocan, at ang transmiter nito ay matatagpuan sa Kagitingan St., Brgy. Muzon, Malabon.KBP Members (see Information Broadcast Unlimited profile)  Accessed on July 12, 2022

History
1973-2011: DZXQ
Itinatag ang DZXQ noong 1973 sa pagmamay-ari ng Mabuhay Broadcasting System. Noong panahon ng Batas Militar, umere ito ng Top 40 na format, kasabay ng WBL. Kabilang sa mga personalidaa ng himpilang ito ay sina Divine Pascual at Bobby Ante.

Noong 1986, nag-reformat ang DZXQ bilang himpilang pang-blocktime, at binansagan itong "Kaibigan ng Masa". Noong unang bahagi ng dekada 90, lumipat ito sa The Centerpoint Building sa Ortigas Center, Pasig. Mula noon, ito ang naging tahanan ng binansagang Powerhouse Broadcasters na binuo ng mga personalidad kagaya nina Nar Pineda, Roger Arienda, Rolly Canon, Narissa Gonzalez, Ducky Paredes, Jhino Parrucho, Ruben Ilagan, Popo Villanueva, Roland Lumagbas, Dr. Erick San Juan, Reggie Vizmanos at Roy Señeres. Umere din ito ng mga programa galing sa China tuwing 9:00 ng gabi.

Noong Marso 6, 2011, nawala ang DZXQ sa ere ilang araw pagkatapos nito bilhin ng hindi kilalang grupo, na may planong isara ang hipilang ito sa loob ng anim na buwan. Dahil dito, napilitang lumipat ang halos lahat ng mga Powerhouse Broadcasters sa DWSS,at ilan sa kanila sa DWBL.

2011-present: UNTV Radio
Konektado ang grupong ito sa Information Broadcast Unlimited and UNTV at ito ay ang Breakthrough and Milestones Productions International na pinamumunan ni Daniel Razon. Noong Nobyembre 2011, bumalik ang himpilang ito bilang riley ng UNTV. Umeere din ito ng ilan sa mga programa mula sa Ang Dating Daan. Lumipat din ito sa UNTV Building sa Lungsod Quezon.

Noong Enero 16, 2012, opisyal nang inilunsad ang himpilang ito bilang UNTV Radio La Verdad (Spanish ng "radyo ng katotohanan"). Naglunsad din ito ng kauna-unahang mobile radio booth, kung saan sumasahimpapawid ito sa kahit saang lugar sa pamamagitan ng estudyo sa loob ng van na ginagamit nila.

Noong 2017, naging Radyo La Verdad ito na binansagang "Totoong Balita, Tunay na Kalinga Para sa Kapwa". Sa parehong taon, nag-upgrade ito ng pasilidad ng transmiter, na may kasamang bahay at konkretong daan, at pinalitan nila ang apat na dekada nilang 10-kW analog tube-type transmiter sa bagong 50-kW solid-state transmiter.

Tignan din
UNTV
Ang Dating Daan
Wish 107.5

Mga Sanggunian

Mga Panlabas na Link
Official Website
Old Website

Kategorya:Mga himpilang panradyo sa Kalakhang Maynila